IT

BE

AT

Η πτωτική τάση των εγχώριων τιμών συνεχίζεται συνολικά στην ΕΕ/στον ΕΟΧ

Σύμφωνα με τη μελέτη «Mobile Broadband Prices in Europe 2018» («Τιμές κινητών ευρυζωνικών υπηρεσιών στην Ευρώπη το 2018») , κατά την περίοδο μεταξύ Φεβρουαρίου 2017 και Φεβρουαρίου 2018 (δηλαδή με αφετηρία 3 μήνες πριν από την εισαγωγή της RLAH έως 9 μήνες μετά) δεν υπάρχει τάση αύξησης των εγχώριων τιμών.

Αντίθετα, μεταξύ των δύο αυτών ημερομηνιών, η μέση τιμή στην ΕΕ μειώθηκε για όλα τα πακέτα φωνής και δεδομένων, καθώς και για όλα τα πακέτα που περιλαμβάνουν μόνο δεδομένα, όπως αποτυπώνεται στους ακόλουθους πίνακες:

100 MB, 30 κλήσεις 500 MB, 100 κλήσεις 1GB,

300 κλήσεις 2 GB,

900 κλήσεις 2 GB,

100 κλήσεις 5 GB,

100 κλήσεις Μεταβολή της μέσης τιμής της ΕΕ για πακέτα φωνής και δεδομένων -14 % -6 % -6 % -5 % -16 % -20 % 256 MB 512 MB 1 GB 2 GB 5 GB 10 GB 20 GB Μεταβολή της μέσης τιμής της ΕΕ για πακέτα που περιλαμβάνουν μόνο δεδομένα -10 % -14 % -5 % -12 % -4 % -6 % -16 %

Σύμφωνα με τη μελέτη, μόνο πέντε κράτη μέλη παρουσιάζουν αυξητική τάση στις τιμές των πακέτων που περιλαμβάνουν φωνητικές κλήσεις και δεδομένα (BG, IE, LV, MT, SE), ενώ δώδεκα εμφανίζουν πτωτική τάση (AT, BE, FR, DE, HU, IT, NL, PL, PT, RO, ES, UK). Οι τιμές στα υπόλοιπα κράτη μέλη είτε παραμένουν σταθερές είτε παρουσιάζουν ανάμεικτη τάση, πτωτική για ορισμένα πακέτα και αυξητική για άλλα.

Η κατάσταση είναι παρόμοια για πακέτα που περιλαμβάνουν μόνο δεδομένα. Πέντε κράτη μέλη παρουσιάζουν αυξητική τάση (HR, DK, EE, LT, MT), ενώ οκτώ κράτη μέλη εμφανίζουν πτωτική τάση (FI, FR, IE, IT, NL, PL, SE, UK).

Οι τάσεις αυτές δεν παρουσιάζουν σημαντικές αποκλίσεις από τις τάσεις των προηγούμενων ετών, δεδομένου του μεταβαλλόμενου επιπέδου ωριμότητας των υπηρεσιών δεδομένων.

Η αύξηση της διείσδυσης των κινητών ευρυζωνικών υπηρεσιών και της κάλυψης 4G συνεχίζεται

Η εισαγωγή της RLAH δεν φαίνεται να έχει επηρεάσει θετικά ή αρνητικά τη διείσδυση των κινητών ευρυζωνικών επικοινωνιών ούτε τις επενδύσεις των φορέων εκμετάλλευσης κινητής τηλεφωνίας για την επέκταση των οικείων δικτύων 4G.

Σύμφωνα με τη μελέτη για τον DESI (Δείκτης Ψηφιακής Οικονομίας και Κοινωνίας) , η διείσδυση των κινητών ευρυζωνικών επικοινωνιών εξακολουθεί να αυξάνεται σε επίπεδο ΕΕ, αγγίζοντας το 90,2 % στα τέλη του 2017 έναντι με 83,8 % στα τέλη του 2016, και παρουσιάζει σταθερό ρυθμό αύξησης σε σύγκριση με τα προηγούμενα έτη .

Ταυτόχρονα, η πληθυσμιακή κάλυψη των δικτύων 4G σε ολόκληρη την ΕΕ ανήλθε σε 90,8 % στα τέλη του 2017 (έναντι 85,6 % στα τέλη του 2016). Στα περισσότερα κράτη μέλη (βλ. Εικόνα 5 ), η κάλυψη 4G υπερβαίνει το 90 %, ενώ σε μόνο σε τέσσερα βρίσκεται κάτω από το 80 %. Από τα κράτη μέλη στα οποία η κάλυψη 4G ήταν κάτω του 90 % στα τέλη του 2016 (11 συνολικά), η αύξηση που επιτεύχθηκε το 2017 ήταν σε όλα πλην δύο (Γερμανία και Ιταλία) υψηλότερη από 5 %.

πηγή: Δείκτης Ψηφιακής Οικονομίας και Κοινωνίας (DESI) 2018. Συνδεσιμότητα — Εξελίξεις στην αγορά ευρυζωνικών υπηρεσιών της ΕΕ.

Κατά μέσο όρο, οι τιμές περιαγωγής εκτός της ΕΕ/του ΕΟΧ μειώνονται

Σύμφωνα με τα τελευταία στοιχεία του BEREC, μεταξύ πρώτου τριμήνου του 2017 και πρώτου τριμήνου του 2018, οι τιμές περιαγωγής λιανικής των φορέων εκμετάλλευσης κινητών επικοινωνιών της ΕΕ/του ΕΟΧ σε χώρες εκτός της ΕΕ/του ΕΟΧ συνέχισαν κατά μέσο όρο να μειώνονται: -38 % για τις υπηρεσίες δεδομένων και -8 % για τις πραγματοποιηθείσες κλήσεις. Επομένως, συνολικά η κατάργηση των τιμών περιαγωγής εντός της ΕΕ/του ΕΟΧ δεν έχει πραγματοποιηθεί με κόστος τις υψηλότερες τιμές περιαγωγής στον υπόλοιπο κόσμο (το λεγόμενο «φαινόμενο του υδατοστρώματος») . Ειδικότερα, όλο και περισσότεροι φορείς εκμετάλλευσης περιλαμβάνουν ορισμένους δημοφιλείς προορισμούς εκτός της ΕΕ/του ΕΟΧ στις οικείες προσφορές RLAH ή εφαρμόζουν μειωμένο τέλος περιαγωγής στις εν λόγω χώρες.

7Συμπέρασμα

Με την εφαρμογή της RLAH από τον Ιούνιο του 2017, η ζήτηση για κατανάλωση κινητών επικοινωνιών σε ταξίδια εντός της ΕΕ/του ΕΟΧ έχει αυξηθεί ραγδαία και μαζικά. Το γεγονός αυτό αποκαλύπτει τις σημαντικές ανάγκες περιαγωγής των καταναλωτών οι οποίες προηγουμένως δεν ικανοποιούνταν και «έχει συμβάλει σημαντικά στην ανάπτυξη της ενιαίας αγοράς» όπως επισημάνθηκε από τον BEREC . Ως εκ τούτου, δεν προκαλεί έκπληξη το γεγονός ότι η ικανοποίηση των καταναλωτών ήταν συνολικά υψηλή. Οι φορείς κινητής τηλεφωνίας τηρούν σε γενικές γραμμές τους νέους κανόνες, με την προσεκτική παρακολούθηση εκ μέρους των ΕΡΑ και της Επιτροπής. Οι διασφαλίσεις που προβλέπονται στον κανονισμό για την περιαγωγή για την αποφυγή στρεβλώσεων στις εγχώριες αγορές, και συγκεκριμένα η πολιτική εύλογης χρήσης και η παρέκκλιση βιωσιμότητας, έχουν λειτουργήσει όπως αναμενόταν επαρκώς όπου απαιτείται. Εν γένει, η απότομη μείωση των ανώτατων ορίων περιαγωγής χονδρικής και, για ορισμένους, η έγκριση παρέκκλισης, μετρίασε σε γενικές γραμμές σημαντικά τον αντίκτυπο της RLAH για τους MNO και τους MVNO εξερχόμενης κίνησης. Οι διαδοχικές μειώσεις του ανώτατου ορίου τιμών δεδομένων που καθορίζονται στον κανονισμό για την περιαγωγή θα διευκολύνουν περαιτέρω την παροχή RLAH κατά τα επόμενα έτη. Επιπλέον, οι μεταρρυθμίσεις αυτές φαίνεται να έχουν δώσει σημαντική ώθηση στη δυναμική της εσωτερικής αγοράς σε επίπεδο χονδρικής. Στο πλαίσιο αυτό, οι ΕΡΑ θα πρέπει να ασκούν επιπλέον έλεγχο κατά την αξιολόγηση των αιτήσεων των φορέων εκμετάλλευσης κινητών επικοινωνιών για την ανανέωση των παρεκκλίσεων.